**ΕΛΛΗΝΙΚΗ ΔΗΜΟΚΡΑΤΙΑ ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΝΟΜΟΣ ΛΕΣΒΟΥ**

**ΔΗΜΟΣ ΜΥΤΙΛΗΝΗΣ** ΑΔΑ: ΨΖ1446ΜΓΘΓ-ΕΩΒ

**ΔΗΜΟΤΙΚΟ ΣΥΜΒΟΥΛΙΟ**

**ΑΠΟΣΠΑΣΜΑ**

**Από το Πρακτικό της αριθμ. 21ης/30-11-2023 τακτικής Συνεδρίασης**

**του Δημοτικού Συμβουλίου Δήμου Μυτιλήνης**

**ΑΡΙΘΜΟΣ ΑΠΟΦΑΣΗΣ 634/2023**

**ΘΕΜΑ 7ο Η/Δ: Ορισμός κριτηρίων για** **δωρεάν στειρώσεις σε δεσποζόμενα ζώα συντροφιάς που ανήκουν σε ευαίσθητες και ευπαθείς κοινωνικές ομάδες του Δήμου Μυτιλήνης.**

Σήμερα την **30η Νοεμβρίου 2023**, ημέρα **Πέμπτη** και ώρα **6:30μ.μ.** το Δημοτικό Συμβούλιο του Δήμου Μυτιλήνης συνήλθε σε τακτική, δια ζώσης, δημόσια συνεδρίαση στην Αίθουσα Συνεδριάσεων της Περιφέρειας Β. Αιγαίου (Κουντουριώτη 1, Μυτιλήνη), ύστερα από την **αριθ. πρωτ. 41386/24-11-2023** πρόσκληση του Προέδρου, κ. Χατζηγιάννη Δημοσθένη, που δημοσιεύθηκε στην Ιστοσελίδα του Δήμου και κοινοποιήθηκε με κάθε πρόσφορο μέσο στους Δημοτικούς Συμβούλους, σύμφωνα με τις διατάξεις του άρθρου 67 του Ν. 3852/2010 όπως τροποποιήθηκαν και ισχύουν.

|  |  |
| --- | --- |
| Πριν από την έναρξη της συνεδρίασης, ο πρόεδρος του Δημοτικού Συμβουλίου διαπίστωσε ότι υπάρχει νόμιμη απαρτία, δεδομένου ότι σε σύνολο τριάντα τριών (33) μελών ήταν παρόντα τα **δεκαεπτά (17)** μέλη του Δημοτικού Συμβουλίου, ήτοι: |  |
| |  |  | | --- | --- | | **ΠΑΡΟΝΤΑ ΜΕΛΗ** | **ΑΠΟΝΤΑ ΜΕΛΗ** | | 1. Χατζηγιάννης Δημοσθένης-πρόεδρος 2. Χιωτέλλη Εριφύλη - αντιπρόεδρος 3. Ζερβού Μαρία-γραμματέας 4. Ανδρεαδέλλη Βασιλική 5. Ανδριώτου Μυρσίνη 6. Άνεμος Ιωάννης\*\* 7. Βαρβαγιάννης Δημήτριος 8. Βατός Ιωάννης 9. Βουνατσής Θεόδωρος 10. Ζαφειρίου Παναγιώτης 11. Κόμβος Ευστράτιος 12. Κουνέλλης Κωνσταντίνος\* 13. Μανούσος Παράσχος 14. Τζιμής Ευστράτιος 15. Τσιριγώτη Νίκη 16. Φραγκόπουλος Κωνσταντίνος\*\* 17. Φραντζέσκος Μιχαήλ | 1. Αλεξανδρή Δήμητρα 2. Ανδριώτης-Κωνστάντιος Παναγιώτης 3. Αστυρακάκης Κωνσταντίνος 4. Βαλάκος Παναγιώτης 5. Βάλεσης Παναγιώτης 6. Βασιλακάκης Ευστράτιος-Δημήτριος 7. Γιαννάκα-Βασιλούδη Εριφύλη 8. Κατζανός Γεώργιος 9. Κατσαβέλλης Παναγιώτης 10. Μαλλιαρός Δημήτριος 11. Μαμάκος Μιχαήλ 12. Τσακύρης Παναγιώτης 13. Φλώρος Γεώργιος 14. Χαραλάμπους Συμεών 15. Χοχλάκα Βασιλική 16. Ψωμάς-Ατσίδης Θεόδωρος | |  |

\* Κατά τη συζήτηση του 1ου θέματος ημερήσιας διάταξης, αποχώρησε ο Δημοτικός Σύμβουλος κ. Κουνέλλης Κωνσταντίνος

\*\* Μετά τη συζήτηση του 3ου θέματος ημερήσιας διάταξης, αποχώρησαν οι Δημοτικοί Σύμβουλοι κ.κ. Άνεμος Ιωάννης, Φραγκόπουλος Κωνσταντίνος

Προσκλήθηκε και παρίσταται, χωρίς δικαίωμα ψήφου, ο Δήμαρχος Μυτιλήνης, κ. Κύτελης Ευστράτιος, βάσει των διατάξεων της παρ.6 του άρθρου 74 του Ν.4555/2018.

Προσκλήθηκαν όλοι οι πρόεδροι των Δημοτικών Κοινοτήτων του Δήμου Μυτιλήνης, βάσει των διατάξεων της παρ.8 του άρθρου 74 του Ν.4555/2018, εκ των οποίων παρίστανται οι πρόεδροι: 1) Μυτιλήνης: Κουζινόγλου Αλέξανδρος και 2) Λουτρών: Μαμώλης Βασίλειος.

Προσκλήθηκε και παρίσταται, χωρίς δικαίωμα ψήφου, ο Γενικός Γραμματέας του Δήμου, κ. Κουντουρέλλης Ηρακλής.

Στη συνεδρίαση πρακτικά τήρησε ο δημοτικός υπάλληλος Κριπιντήρης Ευστράτιος, σύμφωνα με την υπ’ αριθμ. 869/2019 απόφαση Δημάρχου Μυτιλήνης.

Στη συνέχεια, ο πρόεδρος εισηγούμενος το **7ο**  **θέμα ημερήσιας διάταξης** έθεσε υπόψη του Σώματος προς έγκριση, λόγω κατεπείγουσας & απρόβλεπτης ανάγκης που εμπίπτει στις διατάξεις της παρ.5 του άρθρου 65 του Ν.3852/2010, την αριθ. πρωτ. ΔΠΑ/41180/22-11-2023 εισήγηση του Τμήματος Πρωτογενούς Τομέα της Δ/νσης Περιβάλλοντος & Ανάπτυξης, ήτοι:

**ΕΙΣΗΓΗΣΗ**

*«****Εισηγητής: Ευστράτιος Κύτελης***

ΘΕΜΑ: Ορισμός κριτηρίων για δωρεάν στειρώσεις σε δεσποζόμενα ζώα συντροφιάς που ανήκουν σε ευαίσθητες και ευπαθείς κοινωνικές ομάδες του Δήμου Μυτιλήνης

Κύριε Πρόεδρε,

Είναι σε όλους μας γνωστό ότι ο αυξανόμενος αριθμός των αδέσποτων ζώων στη χώρα μας αποτελεί ένα πρόβλημα με σοβαρές επιπτώσεις σε πολλούς τομείς της πολιτικής, πολιτιστικής, κοινωνικής και οικονομικής ζωής.

Ο Δήμος Μυτιλήνης, όλα τα προηγούμενα χρόνια, έχει προβεί σε μια σειρά πρωτοβουλιών και δράσεων με απώτερο σκοπό την ενημέρωση και ευαισθητοποίηση των πολιτών ταυτόχρονα με τις προσπάθειες για αναβάθμιση της ποιότητας της ζωής και της υγείας των ζώων αλλά και **για έλεγχο του πληθυσμού τους.**

Συγκεκριμένη στρατηγική που θα περιέχει μέτρα που θα αφορούν στην αποτελεσματική αντιμετώπιση της **κύριας πηγής των αδέσποτων ζώων** είναι επιβεβλημένη, και αυτή δεν είναι άλλη από την εφαρμογή μέτρων αποτροπής των ανεξέλεγκτων γεννήσεων αλλά και εγκαταλείψεων **των δεσποζόμενων ζώων συντροφιάς.**

Στην παράγραφο 13 του άρθρου 4 του Ν. 4830/2021 "Νέο πλαίσιο για την ευζωία των ζώων συντροφιάς - Πρόγραμμα «AΡΓΟΣ» και λοιπές διατάξεις", αναφέρεται ότι, ”*Η δαπάνη της σήμανσης και της καταγραφής των δεσποζόμενων ζώων συντροφιάς βαρύνει τον ιδιοκτήτη τους και των αδέσποτων τον οικείο δήμο.* ***Τα φιλοζωικά σωματεία και οι φιλοζωικές οργανώσεις μη κερδοσκοπικού χαρακτήρα και οι ιδιοκτήτες ή ανάδοχοι ζώων που ανήκουν σε ευαίσθητες και ευπαθείς κοινωνικές ομάδες καθώς και οι ιδιοκτήτες σκύλων που χρησιμοποιούνται αποκλειστικά για την φύλαξη ποιμνίων (ποιμενικών) μπορούν, εφόσον επιθυμούν, να σημαίνουν, να καταγράφουν, να στειρώνουν και να εμβολιάζουν τα ζώα συντροφιάς τους δωρεάν στα κτηνιατρεία των δήμων ή στους ειδικά διαμορφωμένους χώρους των δήμων, των διαδημοτικών κέντρων και των κτηνιατρικών υπηρεσιών των περιφερειών της χώρας ή από συμβεβλημένους με τον δήμο παρέχοντες κτηνιατρικές υπηρεσίες. Στις ομάδες του δευτέρου εδαφίου συμπεριλαμβάνονται ιδίως άτομα με αναπηρία, πολύτεκνοι, τρίτεκνοι, μονογονεϊκές οικογένειες, άνεργοι εγγεγραμμένοι στα Μητρώα του Ο.Α.Ε.Δ. και διαβιούντες με το ελάχιστο εγγυημένο εισόδημα”.***

Μετά τα παραπάνω, έχοντας ως στόχο να περιορίσουμε τον αριθμό των αδέσποτων ζώων (σκύλων και γατών) και ταυτόχρονα να διευκολύνουμε τους ιδιοκτήτες ζώων, οι οποίοι είτε δυσκολεύονται είτε αδυνατούν να καταβάλλουν το κόστος της κτηνιατρικής περίθαλψης και στείρωσης τους, **προτείνεται η πραγματοποίηση προγράμματος κτηνιατρικής περίθαλψης που θα περιλαμβάνει δεσποζόμενα ζώα συντροφιάς πολιτών που ανήκουν στις παρακάτω ευαίσθητες και ευπαθείς κοινωνικές ομάδες:**

**1. ΑΤΟΜΑ ΜΕ ΑΝΑΠΗΡΙΑ**

**2. ΑΝΕΡΓΟΙ**

**3. ΜΟΝΟΓΟΝΕΪΚΕΣ ΟΙΚΟΓΕΝΕΙΕΣ**

**4. ΤΡΙΤΕΚΝΟΙ**

**5. ΠΟΛΥΤΕΚΝΟΙ**

**6. ΕΙΣΟΔΗΜΑΤΙΚΩΝ ΚΡΙΤΗΡΙΩΝ**

**7. ΦΟΙΤΗΤΕΣ**

**8. ΙΔΙΟΚΤΗΤΕΣ ΠΟΙΜΝΙΩΝ**

**9. ΚΥΝΗΓΟΙ**

Πιο συγκεκριμένα, η πρωτοβουλία του Δήμου θα αφορά αποκλειστικά σε **ΔΩΡΕΑΝ ΤΣΙΠΑΡΙΣΜΑ, ΕΜΒΟΛΙΑΣΜΟ και ΣΤΕΙΡΩΣΗ.** (ο εμβολιασμός αφορά μόνο την 1η επίσκεψη)

Τα δικαιολογητικά σε ισχύ και κριτήρια που θα συνοδεύουν την κάθε ομάδα είναι τα κάτωθι:

**1.****ΑΤΟΜΑ ΜΕ ΑΝΑΠΗΡΙΑ**

* Φωτοαντίγραφο απόφασης της Υγειονομικής Επιτροπής του Κέντρου Πιστοποίησης Αναπηρίας (ΚΕΠΑ), στην οποία θα αναγράφεται το ποσοστό αναπηρίας. (67% και άνω αναπηρία και εισόδημα οικογενειακό έως 20.000 ευρώ ή ατομικό έως 15.000 ευρώ)

**2.****ΑΝΕΡΓΟΙ**

* Κάρτα ανεργίας σε ισχύ ή βεβαίωση ανεργίαςαπό την Δ.ΥΠ.Α (Δημόσια Υπηρεσία Απασχόλησης), από όπου θα προκύπτει ο χρόνος ανεργίας. ( Ένα Χρόνο ανεργίας και πάνω με εισόδημα οικογενειακό έως 20.000 ευρώ ή ατομικό έως 12.000 ευρώ)

**3.****ΜΟΝΟΓΟΝΕΪΚΕΣ οικογένειες**

* Πρόσφατο πιστοποιητικό οικογενειακής κατάστασης. (Έως 18.000 Ευρώ εισόδημα)

**4. ΤΡΙΤΕΚΝΟΙ**

* Πρόσφατο πιστοποιητικό οικογενειακής κατάστασης. (Έως 20.000 Ευρώ εισόδημα)

**5. ΠΟΛΥΤΕΚΝΟΙ**

* Πρόσφατο πιστοποιητικό οικογενειακής κατάστασης. (Έως 30.000 Ευρώ εισόδημα)

**6. ΕΙΣΟΔΗΜΑΤΙΚΩΝ ΚΡΙΤΗΡΙΩΝ**

* Αντίγραφο του τελευταίου οικογενειακού εκκαθαριστικού σημειώματος Εφορίας. (Έως 12.000 Ευρώ εισόδημα)

**7.** **ΦΟΙΤΗΤΕΣ**

* Βεβαίωση φοιτητικής ιδιότητας από την εκάστοτε Σχολή Φοίτησης ή ακαδημαϊκή ταυτότητα. (Φοιτητές μόνιμοι κάτοικοι Δήμου Μυτιλήνης – έγγραφο από Δημοτολόγιο με οικογενειακό εισόδημα έως 20.000 και ατομικό έως 12.000 ευρώ)

**8. ΙΔΙΟΚΤΗΤΕΣ ΠΟΙΜΝΙΩΝ**

* Αντίγραφο Μητρώου Εκμετάλλευσης Αιγοπροβάτων. (Έως 20.000 Ευρώ εισόδημα)

**9. ΚΥΝΗΓΟΙ**

* Κάρτα Κυνηγού. (Έως 15.000 Ευρώ εισόδημα οικογενειακό ή ατομικό 12.000 ευρώ)

Σε όλες τις παραπάνω ομάδες θα απαιτείται υποχρεωτικά:

α. **Φωτοτυπία της αστυνομικής ταυτότητας, ή διαβατηρίου.**

β. **Βεβαίωση Μονίμου Κατοικίας.** (Κάτοικοι Δήμου Μυτιλήνης)

γ. **Υπεύθυνη Δήλωση**

Επίσης ορίζονται τα εξής:

1. Όσον αφορά την προώθηση των εντολών για την εκτέλεση των παραπάνω κτηνιατρικών υπηρεσιών το 90% θα αφορούν αδέσποτα και το 10% δεσποζόμενα ζώα συντροφιάς και θα προωθούνται με σειρά προτεραιότητας. Επίσης, από τα δεσποζόμενα το 90% θα αφορούν σκύλο και 10% γάτες.
2. Θέτεται ως όριο 2 δεσποζόμενα ζώα συντροφιάς ανά αιτούντα κατά έτος και την επόμενη χρονιά θα ανακτάται ξανά το δικαίωμα αίτησης.
3. Σε περίπτωση που η αίτηση για στείρωση αφορά ατσιπάριστο ζώο, τότε οι εργασίες θα πραγματοποιούνται με την υποχρέωση το ζώο να μην μεταβιβαστεί σε τρίτο πρόσωπο για τα επόμενα 2 χρόνια χωρίς έγκριση της Πενταμελούς Επιτροπής, τούτο δε θα αποδεικνύεται με την κατάθεση σχετικής υπεύθυνης δήλωσης.
4. Ο δήμος θα εκτελεί αυστηρά τις εργασίες στείρωσης όπως αυτές περιγράφονται στις μελέτες παροχής κτηνιατρικών υπηρεσιών και οποιεσδήποτε παραπάνω εργασίες θα επιβαρύνουν τον ιδιοκτήτη του ζώου

Παρακαλούμε τα μέλη του Δημοτικού Συμβουλίου να εγκρίνουν τα παραπάνω, όπως αυτά έχουν περιγραφεί στην ως άνω εισήγηση και προέκυψαν μετά από την αρ. 24/2023 απόφαση της Επιτροπής Παρακολούθησης Επιχειρησιακού Προγράμματος Διαχείρισης Αδέσποτων Ζώων Συντροφιάς της αρ. 2286/2022 Απόφασης Δημάρχου Μυτιλήνης.*».*

Στη συνέχεια, ο πρόεδρος κάλεσε το Σώμα να αποφασίσει σύμφωνα με την ανωτέρω εισήγηση.

Μετά από διαλογική συζήτηση επί του θέματος, η οποία περιλαμβάνεται στα απομαγνητοφωνημένα πρακτικά, ακολούθησε ψηφοφορία, κατά την οποία καταμετρήθηκαν:

* Παρόντες: Δεκατέσσερις (14) Δημοτικοί Σύμβουλοι
* «Υπέρ»: Δεκατέσσερις (14) Δημοτικοί Σύμβουλοι

**ΤΟ ΔΗΜΟΤΙΚΟ ΣΥΜΒΟΥΛΙΟ**

Αφού έλαβε υπόψη του:

1. Τις διατάξεις των άρθρων 65 και 67 του νόμου 3852/2010 «πρόγραμμα ΚΑΛΛΙΚΡΑΤΗΣ»
2. Τις διατάξεις της παρ.13 του άρθρου 4 του Ν. 4830/2021
3. Την αρ. 24/2023 απόφαση της Επιτροπής Παρακολούθησης Επιχειρησιακού Προγράμματος Διαχείρισης Αδέσποτων Ζώων Συντροφιάς της αρ. 2286/2022 Απόφασης Δημάρχου Μυτιλήνης
4. Την αριθ. πρωτ. ΔΠΑ/41180/22-11-2023 εισήγηση του Τμήματος Πρωτογενούς Τομέα της Δ/νσης Περιβάλλοντος & Ανάπτυξης του Δήμου Μυτιλήνης, η οποία είναι συνημμένη και αποτελεί αναπόσπαστο τμήμα της παρούσας απόφασης.
5. Το γεγονός ότι το παρόν θέμα είναι κατεπείγουσας & απρόβλεπτης ανάγκης, που εμπίπτει στις διατάξεις της παρ.5 του άρθρου 65 του Ν.3852/2010
6. Τη διεξαχθείσα συζήτηση επί του θέματος
7. Τη γενόμενη ψηφοφορία

**ΑΠΟΦΑΣΙΖΕΙ ΟΜΟΦΩΝΑ**

**ΕΓΚΡΙΝΕΙ την πραγματοποίηση προγράμματος κτηνιατρικής περίθαλψης που θα περιλαμβάνει δεσποζόμενα ζώα συντροφιάς πολιτών που ανήκουν στις παρακάτω ευαίσθητες και ευπαθείς κοινωνικές ομάδες:**

**1. ΑΤΟΜΑ ΜΕ ΑΝΑΠΗΡΙΑ**

**2. ΑΝΕΡΓΟΙ**

**3. ΜΟΝΟΓΟΝΕΪΚΕΣ ΟΙΚΟΓΕΝΕΙΕΣ**

**4. ΤΡΙΤΕΚΝΟΙ**

**5. ΠΟΛΥΤΕΚΝΟΙ**

**6. ΕΙΣΟΔΗΜΑΤΙΚΩΝ ΚΡΙΤΗΡΙΩΝ**

**7. ΦΟΙΤΗΤΕΣ**

**8. ΙΔΙΟΚΤΗΤΕΣ ΠΟΙΜΝΙΩΝ**

**9. ΚΥΝΗΓΟΙ**

Η πρωτοβουλία του Δήμου αφορά αποκλειστικά σε **ΔΩΡΕΑΝ ΤΣΙΠΑΡΙΣΜΑ, ΕΜΒΟΛΙΑΣΜΟ και ΣΤΕΙΡΩΣΗ.** (ο εμβολιασμός αφορά μόνο την 1η επίσκεψη)

Τα δικαιολογητικά σε ισχύ και κριτήρια που θα συνοδεύουν την κάθε ομάδα είναι τα κάτωθι:

**1.****ΑΤΟΜΑ ΜΕ ΑΝΑΠΗΡΙΑ**

* Φωτοαντίγραφο απόφασης της Υγειονομικής Επιτροπής του Κέντρου Πιστοποίησης Αναπηρίας (ΚΕΠΑ), στην οποία θα αναγράφεται το ποσοστό αναπηρίας. (67% και άνω αναπηρία και εισόδημα οικογενειακό έως 20.000 ευρώ ή ατομικό έως 15.000 ευρώ).

**2.****ΑΝΕΡΓΟΙ**

* Κάρτα ανεργίας σε ισχύ ή βεβαίωση ανεργίαςαπό την Δ.ΥΠ.Α (Δημόσια Υπηρεσία Απασχόλησης), από όπου θα προκύπτει ο χρόνος ανεργίας. ( Ένα Χρόνο ανεργίας και πάνω με εισόδημα οικογενειακό έως 20.000 ευρώ ή ατομικό έως 12.000 ευρώ).

**3.****ΜΟΝΟΓΟΝΕΪΚΕΣ οικογένειες**

* Πρόσφατο πιστοποιητικό οικογενειακής κατάστασης. (Έως 18.000 Ευρώ εισόδημα).

**4. ΤΡΙΤΕΚΝΟΙ**

* Πρόσφατο πιστοποιητικό οικογενειακής κατάστασης. (Έως 20.000 Ευρώ εισόδημα).

**5. ΠΟΛΥΤΕΚΝΟΙ**

* Πρόσφατο πιστοποιητικό οικογενειακής κατάστασης. (Έως 30.000 Ευρώ εισόδημα).

**6. ΕΙΣΟΔΗΜΑΤΙΚΩΝ ΚΡΙΤΗΡΙΩΝ**

* Αντίγραφο του τελευταίου οικογενειακού εκκαθαριστικού σημειώματος Εφορίας. (Έως 12.000 Ευρώ εισόδημα).

**7.** **ΦΟΙΤΗΤΕΣ**

* Βεβαίωση φοιτητικής ιδιότητας από την εκάστοτε Σχολή Φοίτησης ή ακαδημαϊκή ταυτότητα. (Φοιτητές μόνιμοι κάτοικοι Δήμου Μυτιλήνης – έγγραφο από Δημοτολόγιο με οικογενειακό εισόδημα έως 20.000 και ατομικό έως 12.000 ευρώ).

**8. ΙΔΙΟΚΤΗΤΕΣ ΠΟΙΜΝΙΩΝ**

* Αντίγραφο Μητρώου Εκμετάλλευσης Αιγοπροβάτων. ( Έως 20.000 Ευρώ εισόδημα).

**9. ΚΥΝΗΓΟΙ**

* Κάρτα Κυνηγού. (Έως 15.000 Ευρώ εισόδημα οικογενειακό ή ατομικό 12.000 ευρώ)

Σε όλες τις παραπάνω ομάδες θα απαιτείται υποχρεωτικά:

α. **Φωτοτυπία της αστυνομικής ταυτότητας, ή διαβατηρίου.**

β. **Βεβαίωση Μονίμου Κατοικίας.** (Κάτοικοι Δήμου Μυτιλήνης)

γ. **Υπεύθυνη Δήλωση**

Επίσης, ορίζονται τα εξής:

1. Όσον αφορά την προώθηση των εντολών για την εκτέλεση των παραπάνω κτηνιατρικών υπηρεσιών το 90% θα αφορούν αδέσποτα και το 10% δεσποζόμενα ζώα συντροφιάς και θα προωθούνται με σειρά προτεραιότητας. Επίσης, από τα δεσποζόμενα το 90% θα αφορούν σκύλο και 10% γάτες.
2. Θέτεται ως όριο 2 δεσποζόμενα ζώα συντροφιάς ανά αιτούντα κατά έτος και την επόμενη χρονιά θα ανακτάται ξανά το δικαίωμα αίτησης.
3. Σε περίπτωση που η αίτηση για στείρωση αφορά ατσιπάριστο ζώο, τότε οι εργασίες θα πραγματοποιούνται με την υποχρέωση το ζώο να μην μεταβιβαστεί σε τρίτο πρόσωπο για τα επόμενα 2 χρόνια χωρίς έγκριση της Πενταμελούς Επιτροπής, τούτο δε θα αποδεικνύεται με την κατάθεση σχετικής υπεύθυνης δήλωσης.
4. Ο δήμος θα εκτελεί αυστηρά τις εργασίες στείρωσης όπως αυτές περιγράφονται στις μελέτες παροχής κτηνιατρικών υπηρεσιών και οποιεσδήποτε παραπάνω εργασίες θα επιβαρύνουν τον ιδιοκτήτη του ζώου.

* Κατά της παραπάνω απόφασης χωρεί ειδική διοικητική προσφυγή για λόγους νομιμότητας σύμφωνα με το άρθρο 227 του ν. 3852/2010, όπως τροποποιήθηκε με το άρθρο 118 του ν. 4555/2018 (Α’ 133) μέσα σε προθεσμία δεκαπέντε (15) ημερών από την κοινοποίησή της ή αφότου έλαβε πλήρη γνώση αυτής, καθώς και δυνατότητα άσκησης αίτησης θεραπείας σύμφωνα με τις διατάξεις του άρθρου 24 του ν. 2690/1999.

Η απόφαση αυτή πήρε αύξοντα αριθμό 634.

Μετά τη σύνταξή του το πρακτικό υπογράφηκε όπως παρακάτω:

**Ο Πρόεδρος του Δημοτικού Τα μέλη του Δημοτικού Συμβουλίου**

**Συμβουλίου Μυτιλήνης**

ΥΠΟΓΡΑΦΕΣ

**Χατζηγιάννης Δημοσθένης**